รัฐมนตรีว่าการกระทรวงคมนาคม สั่งการเฝ้าติดตามเส้นทางสัญจรให้กับประชาชน หลังพบเส้นทางใน 12 จังหวัดได้รับผลกระทบจากพายุโซนร้อนโพดุล
รัฐมนตรีว่าการกระทรวงคมนาคม สั่งการให้กรมทางหลวงและกรมทางหลวงชนบท เฝ้าติดตามเส้นทางสัญจรให้กับประชาชน หลังพบเส้นทางใน 12 จังหวัดได้รับผลกระทบจากพายุโซนร้อนโพดุลนายศักดิ์สยาม. ชิดชอบ รัฐมนตรีว่าการกระทรวงคมนาคม เปิดเผยว่า หลังจากรับทราบรายงานสถานการณ์อุทกภัยจากอิทธิพลของพายุโซนร้อนโพดุล ส่งผลให้มีเส้นทางที่อยู่ในความรับผิดชอบของกรมทางหลวง ได้รับผลกระทบล่าสุดเมื่อเวลา 21.00 น. ของวันที่ 31 สิงหาคมที่ผ่านมามีน้ำท่วมบนทางหลวง ในพื้นที่ 12 จังหวัด จำนวน 38 สายทาง รวม 44 แห่ง ผ่านได้ 33 แห่ง ผ่านไม่ได้ 11 แห่ง โดยในวันนี้ 1 กันยายน 2562  ศูนย์สะพานขอนแก่น( นำ้พอง ) จะเข้าไปทอดสะพานแบรี่ บน ทล. 2034 กม. 59+148 ( สะพานห้วยถ่ม ) ปัจจุบันต้องปิดเนื่องจากเกิดการทรุดตัวของตอม่อ เพื่อให้ประชาชนสามารถสัญจรได้ ในส่วนของเส้นทางที่อยู่ในความดูแลของกรมทางหลวงชนบท มีจังหวัดที่ประสบอุทกภัย 12 จังหวัด ได้รับผลกระทบ จำนวน 34 สายทาง รวม 41 แห่ง สัญจรผ่านได้ 21 สายทาง จำนวน 24 แห่ง สัญจรผ่านไม่ได้ 13 สายทาง จำนวน 17 แห่ง แยกเป็น น้ำท่วมสูง 13 แห่ง และถนนขาด 4 แห่ง เบื้องต้นหน่วยงานในพื้นที่ ได้ดำเนินการติดตั้งป้ายเตือนและอุปกรณ์ความปลอดภัย อุปกรณ์นำทางและเตือนประชาชนให้สัญจรด้วยความระมัดระวังทั้งนี้ได้สั่งการให้หน่วยงานของคมนาคมประสานงานกับหน่วยงานอื่นๆ ใน การเข้าแก้ไขปัญหาโดยเฉพาะหน่วยกำลังทหารในพื้นที่ที่ประสบภัยแในบริเวณเส้นทางที่ถูกน้ำท่วม พร้อมเฝ้าระวังสถานการณ์อย่างใกล้ชิดจนกว่าจะคลี่คลาย